Document ID: 32007R0158

32007R0158
L 049/9
SLUŽBENI LIST EUROPSKE UNIJE
16.02.2007.
UREDBA KOMISIJE (EZ) br. 158/2007
od 16. veljače 2007.
o izmjeni Uredbe Komisije (EZ) br. 1358/2003 u odnosu na popis zračnih luka Zajednice
(Tekst značajan za EGP)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu (EZ) br. 437/2003 Europskog parlamenta i Vijeća od 27. veljače 2003. o statističkim podacima o prijevozu putnika, tereta i pošte u zračnom prometu (1), a naročito njezin članak 10.,
budući da:
(1)
U skladu s člankom 10. Uredbe (EZ) br. 437/2003 Komisija mora utvrditi uvjete za prilagodbu specifikacija iz Priloga toj Uredbi.
(2)
Zbog razvoja zračnog prijevoza potrebno je ažurirati popis zračnih luka Zajednice i njihovih kategorija iz Priloga I. Uredbi Komisije (EZ) br. 1358/2003 (2) u skladu s propisima navedenim u tom Prilogu.
(3)
Uredbu Komisije (EZ) br. 1358/2003 stoga je potrebno na odgovarajući način izmijeniti.
(4)
Mjere predviđene ovom Uredbom u skladu su s mišljenjem Odbora za statistički program,
DONIJELA JE OVU UREDBU:
Članak 1.
Za potrebe članka 3. stavka 2. i članka 3. stavka 3. Uredbe (EZ) br. 437/2003, popis zračnih luka zajednice, osim onih na kojima se povremeno odvija komercijalni promet te njihove kategorije kako je navedeno u Prilogu I. Uredbi (EZ) br. 1358/2003, izmijenjene Prilogom II. Uredbi Komisije (EZ) br. 546/2005 (3), zamjenjuju se popisom iz Priloga ovoj Uredbi.
Članak 2.
Ova Uredba stupa na snagu dvadesetog dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 16. veljače 2007.

Labels: 12
8